CELEX: 32008D0576
Language: sl
Date: 2008-07-04 00:00:00
Title: 2008/576/ES: Odločba Komisije z dne 4. julija 2008 o spremembi Priloge III k Odločbi 2003/467/ES glede seznama regij na Poljskem, uradno prostih enzootske goveje levkoze (notificirano pod dokumentarno številko C(2008) 3284) (Besedilo velja za EGP)

11.7.2008   
            
            
               SL
            
            
               Uradni list Evropske unije
            
            
               L 183/40
            
         
      ODLOČBA KOMISIJE
   
   z dne 4. julija 2008
   o spremembi Priloge III k Odločbi 2003/467/ES glede seznama regij na Poljskem, uradno prostih enzootske goveje levkoze
   (notificirano pod dokumentarno številko C(2008) 3284)
   (Besedilo velja za EGP)
   (2008/576/ES)
   KOMISIJA EVROPSKIH SKUPNOSTI JE –
   op upoštevanju Pogodbe o ustanovitvi Evropske skupnosti,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), in zlasti Priloge D(I)(E) k Direktivi,
   ob upoštevanju naslednjega:
   
               (1)
            
            
               Direktiva 64/432/EGS določa, da se lahko države članice ali njihovi deli priznajo kot uradno prosti enzootske goveje levkoze, če so izpolnjeni nekateri pogoji iz navedene direktive.
            
         
               (2)
            
            
               Seznam regij držav članic, uradno prostih enzootske goveje levkoze, je naveden v Prilogi III k Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2).
            
         
               (3)
            
            
               Ta odločba, kakor je bila spremenjena z Odločbo 2008/404/ES, trenutno našteva 12 upravnih regij (powiaty) v nadrejeni upravni enoti (vojvodstvu) Podkarpackie na Poljskem kot regije, uradno proste enzootske goveje levkoze.
            
         
               (4)
            
            
               Poljska je sedaj Komisiji predložila dokumentacijo z dokazili, da ustrezne pogoje iz Direktive 64/432/EGS izpolnjuje še 13 upravnih regij (powiaty) v višji upravni regiji, tako da se te regije lahko štejejo za regije na Poljskem, uradno proste enzootske goveje levkoze.
            
         
               (5)
            
            
               Pregled navedene dokumentacije je potrdil, da je treba navedene regije (powiaty) na Poljskem priznati kot regije te države članice, uradno proste enzootske goveje levkoze.
            
         
               (6)
            
            
               Prilogo III k Odločbi 2003/467/ES je zato treba ustrezno spremeniti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   V poglavju 2 Priloge III k Odločbi 2003/467/ES se navedba za Poljsko, ki zadeva Vojvodstvo Podkarpackie, nadomesti z naslednjim:
   
               —
            
            
               „Vojvodstvo Podkarpackie
               
                           Powiaty:
                        
                        
                           bieszczadzki, brzozowski, dębicki, jarosławski, jasielski, kolbuszowski, krośnieński, Krosno, leski, leżajski, lubaczowski, łańcucki, mielecki, niżański, przemyski, Przemyśl, przeworski, ropczycko-sędziszowski, rzeszowski, Rzeszów, sanocki, stalowowolski, strzyżowski, Tarnobrzeg, tarnobrzeski.“
                        
                     
         Člen 2
   Ta odločba je naslovljena na države članice.
   
      V Bruslju, 4. julija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL 121, 29.7.1964, str. 1977/64. Direktiva, kakor je bila nazadnje spremenjena z Odločbo Komisije 2007/729/ES (UL L 294, 13.11.2007, str. 26).
   
      (2)  UL L 156, 25.6.2003, str. 74. Odločba, kakor je bila nazadnje spremenjena z Odločbo 2008/404/ES (UL L 141, 31.5.2008, str. 16).